25 iyul kuni Kamerunning Marua shahrida amalga oshirilgan portlash tufayli kamida 14 kishi halok bo‘ldi. Mahalliy politsiya xodimlarining ma’lum qilishlaricha, shaharning aholi gavjum qismida tanasiga bomba o‘rnatilgan terrorchi o‘zini portlatgan. Qayd etilishicha, Marua shahri "Boko haram" jangarilar faollashayotgan hududga aylanmoqda. Biroz oldinroq, Kamerunda bu tashkilotning 3 nafar vakili o‘ldirilgani ma’lum qilingandi.